આ પ્રસંગે મંત્રીએ જણાવ્યું હતું કે, ભારત સરકારે જવાહર નવોદય વિદ્યાલયોની માફક પ્રાયમરી સ્કુલો ચાલે તે માટેના અનેકવિધ પ્રયાસો કરી રહી છે. છેવાડે વસતા આદિજાતિના બાળકોને ઉત્તમ રહેઠાણ, ભોજનની તમામ સુવિધાઓ સાથેનું ઉચ્ચ શિક્ષણ મળી રહે તે માટે મોડેલ શાળાઓ શરૂ કરવામાં આવી છે. રાષ્ટ્રની આવતીકાલ તેજસ્વી અને ઓજસ્વી બને તે માટે નરેન્દ્રભાઈ મોદીની સરકાર અવિરત પ્રયાસો કરી રહી છે. બાળકોમાં રહેલી સુષુપ્તશકિતઓ પારખીને તેને સામર્થ્યવાન બનાવવા એક ટીમ બનીને પ્રયાસો કરવા સૌ શિક્ષકોને હિમાયત કરી હતી.